બધા અધિકારીઓ એકબીજા સામે જોવા લાગ્યા, તેમને સમજાયુ નહીં ખરેખર જેલમાં સૌથી જોખમી અને ખુંખાર કેદીઓમાં બ્લાસ્ટના કેદીઓ પહેલા નંબરે હતા, તેમણે સુરંગ ખોદી તો નાખી પણ ભાગ્યા ન્હોતા, શુ તેમને ભાગવાનો સમય મળ્યો નહીં કે પકડાઈ જવાના ડરથી તેઓ ભાગ્યા ન્હોતા, આવા અનેક પ્રશ્ન હતા ઉત્તર પોલીસને શોધવાના હતા, બધા અધિકારીઓ એક સાથે સુપ્રીટેન્ડન્ટની ચેમ્બરમાંથી નિકળી જેલનો બીજો દરવાજો પાર કરી બ્લાસ્ટના કેદીઓને જયા રાખ્યા હતા તેમની બેરેક તરફ ચાલવા લાગ્ય, ધીમો વરસાદ પણ ચાલુ હતુ, પણ આજે કોઈ પણ અધિકારીને ભીના થઈ જઈશુ તેની ચીંતા ન્હોતી, જેલ આખી સુમસામ થઈ ગઈ હતી કારણ તમામ કેદીઓને પોતાની બેરેકમાં બંધ કરી દેવામાં આવ્યા હતા, પોલીસ અધિકારીઓના બુટનો અવાજ બેરેકમાં બંધ કેદીઓના કાને પડી રહ્યો હતો, જે કેદીઓને જેલમાં કઈક થયુ છે તેનો સંકેત આપી રહ્યો હતો.